
MINISTRI KÄSKKIRI



Sotsiaalkaitseministri 29. märtsi 2023. a käskkirjaga nr 53 kinnitatud toetuse andmise tingimuste „Laste ja perede toetamine“ muutmine 


Perioodi 2021–2027 Euroopa Liidu ühtekuuluvus- ja siseturvalisuspoliitika fondide rakendamise seaduse § 10 lõigete 2 ja 4 alusel ning kooskõlas sotsiaalkaitseministri 29. märtsi 2023. a käskkirjaga nr 53 kinnitatud toetuse andmise tingimuste „Laste ja perede toetamine“ punktiga 9.1 teen toetuse andmise tingimustes järgmised muudatused:

1. Sõnastan punkti 2.5 järgmiselt:

[bookmark: _Toc221737973]„2.5. Lapsi ja peresid ning tulemuslikku lastekaitsetööd toetavate IT-lahenduste loomine

2.5.1. Tegevuse eesmärk

Luua lastekaitsetöö ja ohvrite toetamise tegevusteks toetav ja kasutajasõbralik keskkond, mis aitab lastekaitsetöötajatel ja teistel spetsialistidel last ja peret tulemuslikumalt toetada. Lisaks toetada riikliku perelepitusteenuse osutamiseks kasutajasõbraliku iseteeninduskeskkonna loomist ja vajalike andmete vahetamist teiste asutuste vahel. Samuti on eesmärk suurendada elatisabi menetlemise protsesside tõhusust infosüsteemi arendamise kaudu.

2.5.2. Tegevuse sisu

Tulemuslikuks lastekaitsetööks ja ohvrite toetamiseks luuakse IT-lahendused, mis tagavad erinevate andmete automatiseeritud liikumise, sh valdkondade vahel, ning mugava ja kasutajasõbraliku keskkonna juhtumite menetlemiseks ja teenuste osutamiseks. Lisaks luuakse mugav iseteeninduskeskkond riikliku perelepitusteenuse paremaks osutamiseks ning arendatakse elatisabi taotlemist ja menetlemist toetavaid infosüsteeme. Tegevuste elluviimiseks teeb Sotsiaalkindlustusamet ärianalüüsi ning tehnilised arendused teeb Tervise ja Heaolu Infosüsteemide Keskus.

2.5.3. Tegevuse tulemus

Loodud on kasutajasõbralik, ligipääsetav ja vajalike funktsionaalsustega keskkond lastekaitsetöö ja ohvriabi tegevuste elluviimiseks. Arendatud on nii lapsevanemate kui ka spetsialistide jaoks lihtne ja mugav keskkond riikliku perelepitusteenuse kasutamiseks. Ajakohastatud on elatisabi menetlemist toetavad infosüsteemid ja andmevahetuslahendused, mis võimaldavad tõhusamat ja kasutajasõbralikumat elatisabi menetlemist ning vähendavad halduskoormust.

2.5.4. Sihtrühm

Lapsed ja pered, Sotsiaalkindlustusamet (laste heaolu ja perelepitusteenuse spetsialistid), KOV-i üksused, lastega töötavad spetsialistid, ohvriabi tegevustega seotud spetsialistid.

2.5.5. Tegevuse abikõlblikkuse periood

01.01.2023–31.12.2027

2.5.6. Tegevuse elluviija ja partnerid

Tegevuse elluviija on Sotsiaalministeerium ning partnerid on Sotsiaalkindlustusamet ja Tervise ja Heaolu Infosüsteemide Keskus.“.

2. Tunnistan punkti 7.2.5 kehtetuks.

3. Sõnastan punkti 9.9.1 järgmiselt:

„9.9.1 Punktis 7.2.1 nimetatud järgmis(t)e eelarveaasta(te) tegevuskava, mis ei sisalda toetuse edasiandmist sisaldavaid tegevusi, ja eelarve kulukohtade kaupa esitamist ning muutmist;“.

4. Sõnastan punkti 9.10 järgmiselt:

„9.10. RA vaatab punkti 9.9 kohase muudatustaotluse läbi 20 tööpäeva jooksul ning puuduste mitteesinemise korral esitab muudetud dokumendid ministrile kinnitamiseks.“.

5. Asendan lisa 1 „TAT finantsplaan eelarve kulukohtade kaupa” ja lisa 2 „TAT tegevuste detailne kirjeldus“ käesoleva käskkirja lisadega (lisatud).

6. Käskkirja rakendatakse tagasiulatuvalt alates 01.06.2026.



(allkirjastatud digitaalselt)
Karmen Joller
sotsiaalminister

